Kriogenis

Kriogenis ( 'šaltas' +  genesis 'kilmė') – geologinis periodas, prasidėjęs prieš 850 mln. metų ir pasibaigęs prieš 635 mln. m. Tai antrasis neoproterozojaus eros periodas (prieš jį buvo tonis, o po jo – ediakaris).

Kriogenio laikotarpio apledėjimai ( ir MarinoanAnksčiau jie kartu buvo priskiriami Varangerio apledėjimams (pagal Varangerio pusiasalio, kur pirmąkart aptikti apie juos liudijantys požymiai, pavadinimą).) yra didžiausi kada nors buvę Žemėje. Gali būti, kad ledynai dengė visą planetos paviršių (vad. „sniego gniūžtės Žemė“). Vis dėlto ši hipotezė tebėra kontroversiška, lieka neaišku, ar apledėjimai iš tiesų buvo globalūs.

Šiuo periodu suskilo Rodinija ir pradėjo formuotis kitas superkontinentas – Panotija.

 Klimatas 
Kriogenio pavadinimas siejamas su ypač šaltu šio laikotarpio klimatu. Iš ledynų paliktų nuosėdų galima spręsti, kad kriogenio periodo apledėjimai buvo didžiausio masto Žemės istorijoje. Ledynai ritmiškai plėtėsi ir traukėsi, galbūt net pasiekdami pusiaują. Paprastai manoma, kad būta bent dviejų didžiųjų apledėjimų. Pirmasis () datuojamas laikotarpiu prieš 750–700 mln. metų, antrasis () baigėsi prieš ~635 mln. m."Cryogenian Period". GeoWhen Database. 2005 m. gruodžio 2 d. originalo archyvas. Kadangi tilito nuosėdų randama tose vietose, kurios kriogenio periodu buvo netoli pusiaujo, buvo iškelta hipotezė apie giliai įšalusius vandenynus („sniego gniūžtės Žemė“).Hoffman, P.F. 2001. Snowball Earth theory

 Kriogenio gyvybė 
Šiam periodui priskiriamos ankstyviausios Arcellinida būrio ameboidinių pirmuonių fosilijos. Kriogenio laikotarpiu datuojamos ir seniausios pinčių (taigi, ir gyvūnų apskritai) fosilijos.

 Išnašos 

Kategorija:Proterozojus